बांदा : हत्या करने वाला कोई और नहीं बल्कि उसका बेटा ही निकले तो इस पर आप क्या कहेंगें. उत्तर प्रदेश में बांदा जिले के गुरौली सुकुल गांव में ऐसा ही हुआ. बंटवारे के विवाद में बेटे ने अपने बुजुर्ग पिता की ट्रैक्टर से कुचल कर हत्या कर दी. बेटे द्वारा बुजुर्ग पिता की हत्या का मामला इलाके में चर्चा का विषय बना हुआ है. लोग इस घटना को सुनकर तरह-तरह की बातें कर रहे हैं. स्थानीय लोगों का कहना है कि बेटे ने पिता-पुत्र के रिश्ते को ताक पर रखकर इस घटना को अंजाम दिया है. पुलिस ने आरोपी को गिरफ्तार कर लिया है.